
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 14 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύναψη 12 συμβάσεων μίσθωσης έργου από την Περι¬ 
φέρεια Πελοπόννησου. 1 

Σύσταση και'Εναρξη Λειτουργίας Κέντρου Εξυπηρέ¬ 
τησης Πολιτών (Παράρτημα) στο Δήμο Ζωγράφου 

Νομού Αττικής. 2 

Αύξηση μετοχικού κεφαλαίου του Οργανισμού Σιδη¬ 
ροδρόμων Ελλάδος (ΟΣΕ) ΑΕ από Μετοχοποίηση 
Υποχρεώσεων προς το Δημόσιο των ετών 2001, 

2002, 2003. 3 

Καθιέρωση υπερωριακής εργασίας μονίμων υπαλ¬ 
λήλων της Υπηρεσίας Διαχείρισης Εντύπων και 

Αξιών του Δημοσίου (Υ.Δ.Ε.Α.Δ.). 4 

Διάλυση οργανωτικής επιτροπής (Ν.Π.Ι.Δ.) της διεξα¬ 
γωγής του 9ου Ευρωπαϊκού Πρωταθλήματος Κο¬ 
λύμβησης κωφών. 5 


Απασχόληση του μονίμου προσωπικού της Υπηρε¬ 
σία Πολιτικής Αεροπορίας κατά τις απογευματι¬ 
νές ώρες καθώς και κατά τις Κυριακές και εξαιρέ¬ 
σιμες ημέρες για συμπλήρωση του υποχρεωτικού 
ωραρίου εργασίας ή πέραν αυτού, για το χρονικό 


διάστημα από 1.1.2007 μέχρι 31.12.2007. 6 

Συγκρότηση Συμβουλίου Πλοηγικής Υπηρεσίας 7 

Έγκριση σύναψης συμβάσεων μίσθωσης έργου στο 
Κέντρο εξυπηρέτησης Πολιτών ΚΕΠ του Δήμου 
Γόργιανης Ν. Γρεβενών. 8 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στις υπ’ αριθμ. Φ.103489/24046 
/28.11.2006 ταυτάριθμες αποφάσεις του Υφυπουρ¬ 
γού Εσωτερικών, Δημόσιας Διοίκησης και Αποκέ¬ 


ντρωσης. 9 

Διόρθωση σφάλματος στην υπ’ αριθμ. Φ. 84509/22380/ 
29.11.2006 απόφαση του Υφυπουργού Εσωτερικών, 
Δημόσιας Διοίκησης και Αποκέντρωσης. 10 


15 Ιανουάριου 2007 

ΑΠΟΦΑΣΕΙ Σ 

Αριθμ. 65684 (1) 

Σύναψη 12 συμβάσεων μίσθωσης έργου από την 
Περιφέρεια Πελοποννήσου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη 

1. Τις διατάξεις: 

α) του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες δι¬ 
ατάξεις» (ΦΕΚ 206, Α'). 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98 τ.Α'). 

γ) της παρ. 3 του άρθρου 22 του ν. 2362/1995 «Περί 
Δημοσίου Λογιστικού, Ελέγχου των Δαπανών του Κρά¬ 
τους» (ΦΕΚ 247 Α'). 

δ) τις διατάξεις των άρθρων 5 και 6 του π.δ. 164/ 
14.7.2004 (ΦΕΚ 134/τ.Α'/19.7.2004) «Ρυθμίσεις για τους 
εργαζομένους με σύμβαση ορισμένου χρόνου στο δη¬ 
μόσιο τομέα». 

ε) του π.δ. 373/1995 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών, στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (ΦΕΚ 201 Α'). 

στ) του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57 Α) 

ζ) της παρ. 51 του άρθρου 1 του 2412/1996 «Μεταφορά 
αρμοδιοτήτων από το Υπουργικό Συμβούλιο σε άλλα 
Κυβερνητικά Όργανα και άλλες διατάξεις» (ΦΕΚ 123/ 
τ.Α'/17.6.1996). 

2. Την υπ’ αριθμ. ΔΙΠΠ/Φ.ΕΓΚΡ.1/490/22971/28.11.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ όπως αυτή ισχύει (άρθρο 1 παρ. 51 
ν. 2412/1996). 

3. Την υπ’ αριθμ. 428/2006 γνωμοδότηση του Γ' Τμή¬ 
ματος του Νομικού Συμβουλίου του Κράτους ότι πρό¬ 
κειται για γνήσιες συμβάσεις μίσθωσης έργου και δεν 
υποκρύπτεται εξαρτημένη εργασία. 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432, Β') κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών», όπως τροποποιήθηκε με 
την υπ’ αριθμ. 5733/ΔΙΟΕ 179/9.2.2006 όμοια (Β' 204), 
και ισχύει. 

5. Το υπ’ αριθμ. 1078484/5796/699/Β0014/12.10.2004 έγγρα¬ 
φο του Υπουργείου Οικονομίας και Οικονομικών που αφο¬ 
ρά την υπαγωγή σε Φ.Π.Α. σύμβασης ανάθεσης έργου. 

6. Το γεγονός ότι από την εν λόγω απόφαση προκα- 
λείται δαπάνη ποσού εκατόν σαράντα τεσσάρων χιλιά¬ 
δων (144.000) ευρώ η οποία θα αντιμετωπισθεί από τον 
Προϋπολογισμό του ΥΠ.ΕΣ.Δ.Δ.Α. και ειδικότερα από τη 
γραμμένη πίστωση στον ΚΑΕ 3299 του ειδικού φορέα 
07-110, αποφασίζουμε: 

1. Την ανάθεση έργου με σύμβαση μίσθωσης, σύμφω¬ 
να με τις ανωτέρω διατάξεις και το άρθρο 681 ΚΕ του 
Αστικού Κώδικα, σε δώδεκα (12) άτομα διαφόρων ειδι¬ 
κοτήτων από την Περιφέρεια Πελοποννήσου, τα οποία 


έχουν ως εξής: 

ΠΕ κατηγορίας 1 

ΤΕ κατηγορίας 1 

ΔΕ κατηγορίας 10 

ΣΥΝΟΛΟ 12 


2. Το έργο που ανατίθεται στα άτομα αυτά έχει ως 
αντικείμενο τη συλλογή στοιχείων για: 

α) Την κατηγοριοποίηση ανά χώρα προέλευσης, φύλ¬ 
λο και ηλιακή πυραμίδα ώστε να καταστεί δυνατή η 
περαιτέρω αξιοποίηση των στοιχείων αναφορικά με 
τις απαιτήσεις για εποχιακή εργασία υπηκόων τρίτων 
χωρών, καθώς και αιτημάτων χορήγησης και ανανέω¬ 
σης αδειών διαμονής σε μέλη διοικητικού συμβουλίου, 
διαχειριστές και προσωπικό εταιρειών σύμφωνα με τις 
διατάξεις των άρθρων 16 και 17 του ν. 3386/2005. 

β) Την ταξινόμηση και κατηγοριοποίηση των αιτήσεων 
για χορήγηση και ανανέωση άδειας διαμονής σε υπη¬ 
κόους τρίτων χωρών που μετακινούνται από επιχείρη¬ 
ση εγκατεστημένη σε κράτος - μέλος της Ευρωπαϊκής 
Ένωσης ή του Ευρωπαϊκού Οικονομικού χώρου με σκοπό 
την παροχή υπηρεσίας, σύμφωνα με τις διατάξεις του 
άρθρου 18 του ν. 3386/2005. 

γ) Την επεξεργασία των αιτημάτων για άδεια διαμο¬ 
νής, για άσκηση ανεξάρτητης οικονομικής δραστηρι¬ 
ότητας σύμφωνα με τις διατάξεις του άρθρου 24 του 
ν. 3386/2005. 

δ) Την ταξινόμηση και αξιολόγηση των αιτήσεων για 
χορήγηση άδειας διαμονής για ανάπτυξη επενδυτικής 
δραστηριότητας, σύμφωνα με τις διατάξεις του άρθρου 
26 του ν. 3386/2005. 

ε) Την συλλογή, επεξεργασία και ταξινόμηση των στοι¬ 
χείων για την χορήγηση άδειας διαμονής για λόγους 
σπουδών, σύμφωνα με τις διατάξεις του άρθρου 28 του 
ν. 3386/2005. 

στ) Την κατηγοριοποίηση και την επεξεργασία των 
αιτήσεων για την χορήγηση άδειας διαμονής σε οικο¬ 


νομικά ανεξάρτητα άτομα, σύμφωνα με τις διατάξεις 
του άρθρου 36 του ν. 3386/2005. 

ζ) Την ταξινόμηση και επεξεργασία των αιτήσεων για 
χορήγηση και ανανέωση των αδειών διαμονής σε αντα¬ 
ποκριτές ξένου τύπου, σύμφωνα με τις διατάξεις του 
άρθρου 38 του ν. 3386/2005. 

η) Την αξιολόγηση και κατηγοριοποίηση των αιτήσε¬ 
ων για χορήγηση και ανανέωση αδειών διαμονής σε 
λειτουργούς των γνωστών θρησκειών, σύμφωνα με το 
άρθρο 39 του ν. 3386/2005. 

Το έργο θα εκτελεσθεί εφάπαξ, υπό την έννοια ότι 
αποβλέπει στην ηλεκτρονική και φυσική ταξινόμηση των 
ανωτέρω στοιχείων προκειμένου να καταστεί δυνατή 
η περαιτέρω αξιοποίησή τους και η διασφάλιση της 
λειτουργικότητάς τους. 

3. Το έργο αυτό θα πρέπει να ολοκληρωθεί σε δώδεκα 
(12) μήνες. 

4. Το έργο αυτό θα εκτελείται στην έδρα των αρμο¬ 
δίων Διευθύνσεων Αστικής Κατάστασης και Αλλοδαπών 
και Μετανάστευσης της Περιφέρειας Πελοποννήσου. 

5. Το έργο που περιγράφεται αναλυτικά στην παρά¬ 
γραφο 1 α, β, γ, δ, ε, στ, ζ και η, συντελείται στα πλαίσια 
του ν. 3386/2005 ειδικότερα στις ανάγκες που προκύ¬ 
πτουν με τις ρυθμίσεις που εισάγουν οι διατάξεις αυτές 
και οι οποίες δεν έχουν αποτελέσει αντικείμενο στις 
μέχρι τώρα απασχολήσεις των υπηρετούντων υπαλλή¬ 
λων, στα πλαίσια των συνήθων καθηκόντων τους. 

Επίσης οι ανάγκες αυτές δεν είναι δυνατόν να αντι- 
μετωπισθούν από το προσωπικό που υπηρετεί στην 
Περιφέρεια, δεδομένου ότι οι νέες ρυθμίσεις προϋπο¬ 
θέτουν για την ολοκλήρωση της εφαρμογής τους, την 
εντός τακτού χρόνου συλλογή και επεξεργασία των 
στοιχείων που αναφέρονται ανωτέρω και αποτελεί 
έκτακτη υπηρεσιακή ανάγκη, η οποία θα εκτελεσθεί 
εντός δωδεκάμηνου χρονικού διαστήματος, το οποίο θα 
εξαντλήσει το αντικείμενο του έργου. Κατά συνέπεια το 
ανωτέρω αντικείμενο της μίσθωσης έργου δεν καλύπτει 
πάγιες ανάγκες, αλλά συνιστά έκτακτη ανάγκη, που θα 
ολοκληρωθεί σε δεδομένο χρονικό διάστημα, με την 
έννοια ότι δεν θα επαναληφθεί στο μέλλον, αλλά θα 
εξαντληθεί στο προκαθορισμένο χρονικό διάστημα. 

6. Καθορίζουμε τη συνολική αμοιβή στο ποσό των 
εκατόν σαράντα τεσσάρων χιλιάδων (144.000) ευρώ (συ¬ 
μπεριλαμβανομένου του τυχόν αναλογούντος Φ.Π.Α.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 
-♦- 

Αριθμ. ΔΟΛ ΚΕΠ/Φ.1/3/738 (2) 

Σύσταση και'Εναρξη Λειτουργίας Κέντρου Εξυπηρέτη¬ 
σης Πολιτών (Παράρτημα) στο Δήμο Ζωγράφου Νο¬ 
μού Αττικής. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) των παρ. 1, 2, 3, 4, 5, 6 και 7 του άρθρου 31 του 

ν. 3013/2002 (ΦΕΚ 102/Α71.5.2002) «Αναβάθμιση της πο¬ 
λιτικής προστασίας και λοιπές διατάξεις». 

β) της παρ. 5 του άρθρου 11 του ν. 3146/2003 (ΦΕΚ 
125/Α723.5.2003) «Οργάνωση και άσκηση του εκλογικού 
δικαιώματος των ετεροδημοτών και άλλες διατάξεις». 

γ) του άρθρου 90 της Κωδικοποίησης της νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α722.4.2005), σχετικά με την πρόβλεψη δαπανών σε 
κείμενο κανονιστικών πράξεων. 

2. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527/ 
Β724.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

3. Την υπ’ αριθμ. 823/2006 απόφαση του Δημοτικού 
Συμβουλίου της 23.11.2006 με την οποία ομόφωνα εγκρί¬ 
νει τη λειτουργία 2ου ΚΕΠ στο Δήμο Ζωγράφου (Παράρ¬ 
τημα), με προτίμηση στην περιοχή Α. Ιλισίων. 

4. Το υπ’ αριθμ. 17050/7.12.2006 έγγραφο του Δημάρχου 
Ζωγράφου, με τη συνοδευτική απόφαση του Δημοτικού 
Συμβουλίου για την έγκριση ίδρυσης και λειτουργίας 
Παραρτήματος στο Δήμο Ζωγράφου (Άνω Ιλίσια), καθώς 
και την επ’ αυτού έγκριση του Υφυπουργού ΕΣ.Δ.Δ.Α για 
τη σύσταση ενός Παραρτήματος στο Δήμο, αποφασί¬ 
ζουμε, αποφασίζουμε: 

Στο Κέντρο Εξυπηρέτησης Πολιτών με ηλεκτρονικό 
αριθμό 703, του Δήμου Ζωγράφου του Νομού Αττικής, 
συνιστάται Παράρτημα, με έδρα την περιοχή των Ανω 
Ιλισίων του Δήμου Ζωγράφου του Ν. Αττικής. 

Ως ημερομηνία έναρξης λειτουργίας του παραρτήμα¬ 
τος ορίζεται η 15.2.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2006 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 
-♦- 

Αριθμ. 2/75219/0025 (3) 

Αύξηση μετοχικού κεφαλαίου του Οργανισμού Σιδηρο¬ 
δρόμων Ελλάδος (ΟΣΕ) ΑΕ από Μετοχοποίηση Υπο¬ 
χρεώσεων προς το Δημόσιο των ετών 2001, 2002, 
2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 12 του ν. 2469/1997 «Περι¬ 
ορισμός και Βελτίωση της αποτελεσματικότητας των 
Κρατικών Δαπανών» (ΦΕΚ 38/Α714.3.1997). 

2. Τις διατάξεις του άρθρ. 10 του ν. 2671/1998 «Ρυθμί¬ 
σεις θεμάτων του Οργανισμού Σιδηροδρόμων Ελλάδος 
(ΟΣΕ) και άλλες διατάξεις» (ΦΕΚ 289/Α728.12.1998). 

3. Το Προεδρικό διάταγμα υπ’ αριθμ. 81/21.3.2002/ΦΕΚ 
5/τ.Α' «Συγχώνευση των Υπουργείων Εθνικής Οικονο¬ 
μίας και Οικονομικών στο Υπουργείο Οικονομίας και 
Οικονομικών». 

4. Τα υπ’ αριθμ. 194811/5.2.2002, 205076/11.2.2003, 
207218/22.5.2003, 2500812/29.3.2004, 251283/1.6.2004, 
2417633/15.4.2005 και 2382758/20.3.2006 έγγραφα του 


ΟΣΕ ΑΕ με τα οποία ζητά την τακτοποίηση των βεβαι¬ 
ωμένων χρεών από καταπτώσεις εγγυημένων δανείων 
για τα έτη 2001 έως και 2005 με την έκδοση σχετικής 
απόφασης. 

5. Τον από 17.11.2006 αναλυτικό πίνακα χρεών της 
ΦΑΒΕ Αθηνών για τον Οργανισμό Σιδηροδρόμων Ελ¬ 
λάδος (ΟΣΕ) Α.Ε. 

6. Το γεγονός ότι από τις διατάξεις της απόφασης 
αυτής δεν προκαλείται πρόσθετη δαπάνη σε βάρος του 
Κρατικού Προϋπολογισμού. 

7. Την υπ’ αριθμ. 37930/ΔΙΟΕ1264/14.10.2005 απόφα¬ 
ση του Πρωθυπουργού και του Υπουργού Οικονομί¬ 
ας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432/ 
Τ.Β714.10.2005), αποφασίζουμε: 

I. Την αύξηση υπέρ του Ελληνικού Δημοσίου του μετοχι¬ 
κού κεφαλαίου του ΟΣΕ Α.Ε. με την έκδοση ονομαστικών 
μετοχών ίσης αξίας με το ποσό των εκατόν εβδομήντα 
εννέα εκατομμυρίων, εξακοσίων πενήντα μίας χιλιάδων 
τριακοσίων ευρώ, (179.651.300,00 €) το οποίο αντιπροσω¬ 
πεύει μετοχοποίηση χρεών από καταπτώσεις εγγυημέ¬ 
νων δανείων για τα έτη 2001, 2002 και 2003. 

II. Την περιέλευση των 1.796.513 μετοχών στο Ε.Δ και 
τη καταβολή της αξίας αυτών με συμψηφισμό ισόποσων 
οφειλών της παραπάνω εταιρείας που είναι βεβαιωμέ¬ 
νες στην Δ.Ο.Υ ΦΑΒΕ Αθηνών οι οποίες αποσβένονται 
και ειδικότερα ποσού 179.651.300,00 € που αντιπροσω¬ 
πεύουν το σύνολο του ανεξόφλητου υπολοίπου των 
ετών 2001 έως και 2003. 

III. Η διαφορά που προκύπτει μεταξύ των συνολικά 
βεβαιωμένων οφειλών από τις καταπτώσεις εγγυ¬ 
ημένων δανείων των ετών 2001 έως και 2003 ποσού 
179.651.336,74 € και των μετοχοποιηθέντων χρεών ποσού 
179.651.300 €, ύψους 36,74 €, θα καταβληθεί μετρητοίς 
από την εταιρεία στη Δ.Ο.Υ. ΦΑΒΕ Αθηνών. 

IV. Οι προσαυξήσεις των βεβαιωμένων οφειλών από τις 
καταπτώσεις εγγυημένων δανείων των ετών 2001, 2002 
και 2003 διαγράφονται και δεν αναζητούνται. 

Η Δ.Ο.Υ ΦΑΒΕ Αθηνών στην οποία κοινοποιείται η 
παρούσα παρακαλείται να μεριμνήσει για τη διαγραφή 
του παραπάνω ποσού και την έκδοση του σχετικού ΦΕΚ 
που θα γίνει οίκοθεν από αυτή. 

Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ 

ΚΑΙ ΟΙΚΟΝΟΜΙΚΩΝ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΜΙΧΑΛΗΣ ΛΙΑΠΗΣ 
-♦- 

Αριθμ. 2/72751/0022 (4) 

Καθιέρωση υπερωριακής εργασίας μονίμων υπαλλήλων 
της Υπηρεσίας Διαχείρισης Εντύπων και Αξιών του 
Δημοσίου (Υ.Δ.Ε.Α.Δ.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του «Κώδικα νομοθε- 

σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

2. Τις διατάξεις του άρθρου 16 του ν. 3205/2003. 

3. Την υπ’ αριθμ. 2/49256/0004/23.11.2006 απόφαση με¬ 
ταβίβασης αρμοδιοτήτων και της εξουσίας να υπογρά¬ 
φουν «Με εντολή Υφυπουργού» στο Γενικό Γραμματέα 
Δημοσιονομικής Πολιτικής, στους Γ ενικούς Διευθυντές 
και στους Προϊσταμένους Διευθύνσεων και Τμημάτων 
του Γ.Λ.Κ. (ΦΕΚ 1816/Β712.12.2006) 

4. Το υπ’ αριθμ. 1038/6.12.2006 έγγραφο της Υπηρε¬ 
σίας Διαχείρισης Εντύπων και Αξιών του Δημοσίου 
(Υ.Δ.Ε.Α.Δ.), στο οποίο αναφέρονται οι λόγοι για έγκριση 
επιπλέον ωρών υπερωριακής εργασίας και εργασίας 
εξαιρέσιμων ημερών. 

5. Το υπ’ αριθμ. 1110770/2701/0001Α/14.12.2006 έγγραφο 
της Δ-1 Διοικητικού. 

6. Το γεγονός ότι από την απόφαση αυτή προκαλείται 
συνολική δαπάνη ύψους 6.000 € περίπου σε βάρος του 
Κρατικού Προϋπολογισμού οικονομικού έτους 2006, η 
οποία θα αντιμετωπισθεί από τις εγγεγραμμένες πιστώ¬ 
σεις Ειδικού Φορέα 23-610 και ΚΑΕ 0511 κατά 3.000 € 
και ΚΑΕ 0512 κατά 3.000 €, αποφασίζουμε: 

Εγκρίνουμε την καθιέρωση επιπλέον υπερωριακής 
εργασίας, για πενήντα έξι (56) μονίμους υπαλλήλους 
της Υπηρεσίας Διαχείρισης Εντύπων και Αξιών του Δη¬ 
μοσίου (Υ.Δ.Ε.Α.Δ.), πέραν των ωρών που έχουν εγκριθεί 
με την υπ’ αριθμ. 2/2842/0022/25.1.2006 απόφασή μας 
και για χρονικό διάστημα από 1.12.2006 μέχρι 31.12.2006, 
ως εξής: 

• Απογευματινή εργασία μέχρι 550 ώρες συνολικά. 

• Εργασία κατά τις Κυριακές και εξαιρέσιμες ημέρες, 
μέχρι 400 ώρες συνολικά. 

Κατά τα λοιπά ισχύει η υπ’ αριθμ. 2/2842/0022/25.1.2006 
απόφασή μας. 

Η απόφαση αυτή ισχύει ένα (1) μήνα πριν από την 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με Εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

Αριθμ. 606 (5) 

Διάλυση οργανωτικής επιτροπής (Ν.Π.Ι.Δ.) της διεξαγω¬ 
γής του 9ου Ευρωπαϊκού Πρωταθλήματος Κολύμβη¬ 
σης κωφών. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 «περί επανασυστάσεως της Γε¬ 
νικής Γραμματείας Αθλητισμού και των αρμοδιοτήτων 
αυτής». 

β) Του π.δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα». 

γ) Του π.δ. 77/1985 «Οργανισμός της Γ.Γ.Α.», όπως ισχύ¬ 
ει. 

δ) Του ν. 2725/1999 (ΦΕΚ 121/Α717.6.1999) «Ερασιτεχνι¬ 
κός, και Επαγγελματικός Αθλητισμός και άλλες δια¬ 
τάξεις άρθρο 53 παρ. 1, 2, 3, 4 και άρθρο 77 παρ. 8 
του ν. 3057/2002 «Τροποποίηση και συμπλήρωση του 


ν. 2725/1999, ρύθμιση θεμάτων Υπουργείου Πολιτισμού 
και άλλες διατάξεις» (ΦΕΚ 239/Α710.10.2002). 

2. Την υπ’ αριθμ. 509/8.3.2006 (ΦΕΚ 282/Β') απόφαση 
του Πρωθυπουργού και του Υπουργού Πολιτισμού περί 
ανάθεσης αρμοδιοτήτων στον Υφυπουργό Πολιτισμού. 

3. Την υπ’ αριθμ. 14479/3.4.2006 (ΦΕΚ 461/Β713.4.2006) 
απόφαση συγκρότησης Οργανωτικής Επιτροπής (Ν.Π.Ι.Δ.) 
για την διεξαγωγή του «9ου Ευρωπαϊκού Πρωταθλήμα¬ 
τος Κολύμβησης Κωφών». 

4. Το υπ’ αριθμ. 96/27.12.2006 έγγραφο της Οργανω¬ 
τικής Επιτροπής (Ν.Π.Ι.Δ.) για την διεξαγωγή του «9ου 
Ευρωπαϊκού Πρωταθλήματος Κολύμβησης Κωφών», περί 
διάλυσης της ανωτέρω επιτροπής, αποφασίζουμε: 

Τη διάλυση της Οργανωτικής Επιτροπής (Ν.Π.Ι.Δ.) για 
την διεξαγωγή του «9ου Ευρωπαϊκού Πρωταθλήματος 
Κολύμβησης Κωφών», που συγκροτήθηκε με την υπ’ αριθμ. 
14479/3.4.2006 (ΦΕΚ 461/Β713.4.2006) απόφαση του 
Υφυπουργού Πολιτισμού και διεξήχθη στην Θεσσαλονίκη 
από 13 έως 24.6.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2007 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθμ. Δ9/Α/527/274 (6) 

Απασχόληση του μονίμου προσωπικού της Υπηρεσία 
Πολιτικής Αεροπορίας κατά τις απογευματινές ώρες 
καθώς και κατά τις Κυριακές και εξαιρέσιμες ημέρες 
για συμπλήρωση του υποχρεωτικού ωραρίου εργα¬ 
σίας ή πέραν αυτού, για το χρονικό διάστημα από 
1.1.2007 μέχρι 31.12.2007. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 27 του β.δ. 83/1972 «Περί 
κανονισμού Οργανώσεως και Προσωπικού της ΥΠΑ» 
και του άρθρου 137 του π.δ. 647/1981 «Περί Οργανισμού 
της ΥΠΑ», που διατηρούνται σε ισχύ με το π.δ. 56/1989 
όπου προβλέπεται «ότι η Υπηρεσία Πολιτικής Αεροπο¬ 
ρίας υποχρεούται να εξυπηρετεί τας πόσης φύσεως 
ανάγκας της Πολιτικής Αεροπορίας, εν γένει συνεχώς 
καθ’ άπαν το 24ωρο και καθ’ απάσας ανεξαιρέτως τας 
ημέρας του έτους». 

2. Τις διατάξεις του άρθρου 16 του ν. 3205/2003 «Μι- 

σθολογικές ρυθμίσεις λειτουργών και υπαλλήλων του 
Δημοσίου.» και άλλες συναφείς διατάξεις (297 Α). 

3. Τις διατάξεις του ν. 2362/1995 «Περί Δημοσίου Λο¬ 
γιστικού, ελέγχου δαπανών του Κράτους και άλλες δι¬ 
ατάξεις». 

4. Τις διατάξεις του αρ. 90 του π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα» (98 Α'). 

5. Το γεγονός ότι από τις διατάξεις της παρούσας 
απόφασης προκαλείται δαπάνη, ύψους 23.000.000 ευρώ, 
η οποία θα καλυφθεί από τις πιστώσεις προϋπολογισμού 
ΥΠΑ, ειδικός φορέας 39/120, Οικονομικού έτους 2007. 

6. Τις ανάγκες της Υπηρεσίας, αποφασίζουμε: 

1. Εγκρίνουμε την καταβολή αποζημίωσης στο μόνι¬ 
μο προσωπικό της Υπηρεσίας Πολιτικής Αεροπορίας 

για απασχόλησή του, προς αντιμετώπιση λειτουργικών 
αναγκών κατά τις κατωτέρω διακρίσεις: 

Α) Μέχρι (1.690) υπάλληλοι που υπηρετούν στους 
Κρατικούς Αερολιμένες Αθηνών (608) άτομα, Θεσσα¬ 
λονίκης (200) άτομα, Κερκύρας (96) άτομα, Ηρακλείου 
(161) άτομα, Ρόδου (110) άτομα, Κώ (54) άτομα, στην 
Υπηρεσία Ελέγχου Περιοχής (ΥΕΠ) (402) άτομα, στο 
Κέντρο Ηλεκτρονικών Εγκαταστάσεων και Εφαρμογών 
(ΚΗΕΕ) (39) άτομα, στην Μονάδα Πτητικών Μέσων (8) 
άτομα, στο ΒΑΘΑΒ Υμηττού (4) άτομα και στον Τηλε¬ 
πικοινωνιακό Σταθμό Υμηττού (8) άτομα και εργάζονται 
κατά φυλακές, θα απασχολούνται κατά μήνα και ανά 
υπάλληλο και μέχρι: 

• 42,5 ώρες νυκτερινής απασχόλησης, για συμπλήρω¬ 
ση του υποχρεωτικού ωραρίου εργασίας. 

• 8 ώρες νυκτερινής απασχόλησης, πέραν του υπο¬ 
χρεωτικού ωραρίου εργασίας. 

• 25 ώρες πρόσθετης απασχόλησης τις εργάσιμες 
ημέρες από τη λήξη του υποχρεωτικού ωραρίου εργα¬ 
σίας και μέχρι την 10η νυκτερινή ώρα. 

• 30 ώρες απασχόλησης τις Κυριακές ή εξαιρέσιμες 
ημέρες, για την συμπλήρωση του υποχρεωτικού ωρα¬ 
ρίου εργασίας. 

• 13 ώρες απασχόλησης τις Κυριακές ή εξαιρέσιμες 
ημέρες, πέραν του υποχρεωτικού ωραρίου εργασίας. 

• 4 ώρες νυκτερινής απασχόλησης τις Κυριακές ή 
εξαιρέσιμες ημέρες, πέραν του υποχρεωτικού ωραρίου 
εργασίας. 

Β) Μέχρι (560) υπάλληλοι, που υπηρετούν στους 
Κρατικούς Αερολιμένες Λήμνου (22) άτομα, Μυτιλήνης 
(49) άτομα, Σάμου (36) άτομα, Χίου (36) άτομα, Αλε¬ 
ξανδρούπολης (53) άτομα, Χανίων (48) άτομα, Σκιάθου 
(13) άτομα, Μυκόνου (23) άτομα, Καβάλας (33) άτομα, 
Σαντορίνης (32) άτομα, Ζακύνθου (28) άτομα, Κεφαλ¬ 
ληνίας (28) άτομα, Μήλου (7) άτομα, Πάρου (10) άτομα, 
Αράξου (13) άτομα, Αστυπάλαιας (2) άτομα, Καλαμάτας 
(15) άτομα, Ακτίου (11) άτομα, Καρπάθου (15) άτομα, Σύ¬ 
ρου (9) άτομα, Νάξου (8) άτομα, Κυθήρων (10) άτομα, 
Ιωαννίνων (25) άτομα, στα Δημοτικά Αεροδρόμια Λέρου 
(2) άτομα, Κάσου (2) άτομα και Σητείας (5) άτομα, στα 
Ραδιοβοηθήματα Παλαιοχώρας (2) άτομα, Αράξου (2) 
άτομα, Διδύμου (1) άτομο, Σητείας (3) άτομα, Τηλεπικοι¬ 
νωνιακούς Σταθμούς Θάσου (2) άτομο, Ακαρνανικών (4) 
άτομα, Μοναστηριού (2) άτομο, στο ΒΑϋΑΒ Λευκάδας 
(1) άτομο, και στη Μονάδα εξυπηρέτησης αεροσκαφών 
γενικής αεροπορίας Πάχης (8) άτομα που εργάζονται 
κατά φυλακές ή όλες τις ημέρες του μήνα, θα απασχο¬ 
λούνται κατά μήνα και ανά υπάλληλο και μέχρι: 

• 16 ώρες απασχόλησης τις Κυριακές ή εξαιρέσιμες 
ημέρες, πέραν του υποχρεωτικού ωραρίου εργασίας. 

• 37 ώρες πρόσθετης απασχόλησης τις εργάσιμες 
ημέρες από τη λήξη του υποχρεωτικού ωραρίου εργα¬ 
σίας και μέχρι τη 10η νυκτερινή ώρα. 

• 50 ώρες νυκτερινής απασχόλησης, για συμπλή¬ 
ρωση του υποχρεωτικού ωραρίου εργασίας (εφόσον 
προβλέπονται από το οικείο πρόγραμμα εργασίας του 
Αερολιμένα). 

• 25 ώρες νυκτερινής απασχόλησης τις Κυριακές ή 
εξαιρέσιμες ημέρες για συμπλήρωση του υποχρεωτικού 
ωραρίου εργασίας (εφόσον προβλέπονται από το οικείο 
πρόγραμμα εργασίας του Αερολιμένα). 

Γ) Μέχρι (45) υπάλληλοι που υπηρετούν στους Κρα¬ 
τικούς Αερολιμένες Ικαρίας (5) άτομα, Καστοριάς (9) 


άτομα, Κοζάνης (8) άτομα, Ν. Αγχιάλου (10) άτομα, Σκύ¬ 
ρου (2) άτομα, Καλύμνου (9) άτομα και στο Δημοτικό 
Αεροδρόμιο Καστελλόριζου (2) άτομα και εργάζονται 
όλες τις ημέρες του μήνα, θα απασχολούνται κατά μήνα 
και ανά υπάλληλοι και μέχρι: 

• 8 ώρες νυκτερινής απασχόλησης τις Κυριακές ή 
εξαιρέσιμες ημέρες πέραν του υποχρεωτικού ωραρίου 
εργασίας. 

• 10 ώρες απασχόλησης τις Κυριακές ή εξαιρέσιμες 
ημέρες πέραν του υποχρεωτικού ωραρίου εργασίας. 

• 8 ώρες νυκτερινής απασχόλησης, πέραν του υπο¬ 
χρεωτικού ωραρίου εργασίας. 

• 32 ώρες πρόσθετης απασχόλησης τις εργάσιμες 
ημέρες από την λήξη του υποχρεωτικού ωραρίου ερ¬ 
γασίας και μέχρι την 10η νυκτερινή ώρα. 

• 15 ώρες νυκτερινής απασχόλησης, για συμπλήρωση 
του υποχρεωτικού ωραρίου εργασίας (εφόσον προβλέ- 
πονται από το οικείο πρόγραμμα εργασίας του Αερο¬ 
λιμένα). 

• 28 ώρες τις Κυριακές ή εξαιρέσιμες ημέρες για συ¬ 
μπλήρωση του υποχρεωτικού ωραρίου εργασίας (εφό¬ 
σον προβλέπεται στο οικείο πρόγραμμα εργασίας του 
Αερολιμένα). 

Δ) Μέχρι (686) υπάλληλοι που υπηρετούν, στην Κε¬ 
ντρική Υπηρεσία (540) άτομα, στο Λογιστικό και Εφοδι- 
αστικό Κέντρο (64) άτομα, στην Σχολή Πολιτικής Αερο¬ 
πορίας (29) άτομα, στην Υπηρεσία Ελέγχου Περιοχής (5) 
άτομα και στους Κρατικούς Αερ/νες Αθηνών (32) άτομα, 
Θεσσαλονίκης (2) άτομα, Κερκύρας (2) άτομα, Ηρακλεί¬ 
ου (5) άτομα, Ρόδου (4) άτομα, Καβάλας (2) άτομο και 
Νάξου (1) άτομο, που εργάζονται όλες τις ημέρες του 
μήνα, θα απασχολούνται κατά μήνα και ανά υπάλληλο 
και μέχρι: 

• 16 ώρες απασχόλησης τις Κυριακές ή εξαιρέσιμες 
ημέρες, πέραν του υποχρεωτικού ωραρίου εργασίας. 

• 45 ώρες πρόσθετης απασχόλησης τις εργάσιμες 
ημέρες από τη λήξη του υποχρεωτικού ωραρίου εργα¬ 
σίας και μέχρι την 10η νυκτερινή ώρα. 

• 8 ώρες νυκτερινής απασχόλησης, πέραν του υπο¬ 
χρεωτικού ωραρίου εργασίας. 

• 2 ώρες νυκτερινής απασχόλησης τις Κυριακές ή 
εξαιρέσιμες ημέρες πέραν του υποχρεωτικού ωραρίου 
εργασίας. 

Ε) Μέχρι (8) υπάλληλοι που υπηρετούν στο Γ ραφείο 
Διοικητού και μέχρι (9) υπάλληλοι που υπηρετούν στο 
Γ ραφείο Υποδιοικητού Υπηρεσίας Πολιτικής Αεροπορίας 
και εργάζονται όλες τις ημέρες του μήνα, θα απασχο¬ 
λούνται κατά μήνα και ανά υπάλληλο και μέχρι: 

• 60 ώρες πρόσθετης απασχόλησης τις εργάσιμες 
ημέρες από τη λήξη του υποχρεωτικού ωραρίου εργα¬ 
σίας και μέχρι την 10η νυκτερινή ώρα. 

• 16 ώρες απασχόλησης τις Κυριακές ή εξαιρέσιμες 
ημέρες, πέραν του υποχρεωτικού ωραρίου εργασίας. 

• 8 ώρες νυκτερινής απασχόλησης τις Κυριακές ή 
εξαιρέσιμες ημέρες, πέραν του υποχρεωτικού ωραρίου 
εργασίας. 

• 8 ώρες νυκτερινής απασχόλησης, πέραν του υπο¬ 
χρεωτικού ωραρίου εργασίας. 

2. Οι υπάλληλοι της ΥΠΑ που εργάζονται στο Νέο 
Αερολιμένα Αθηνών, θα απασχολούνται εκεί κατά τις 
απογευματινές ώρες καθώς και κατά τις Κυριακές και 
εξαιρέσιμες ημέρες, για συμπλήρωση του υποχρεωτικού 
ωραρίου εργασίας ή πέραν αυτού. 

3. Οι υπάλληλοι της ΥΠΑ δεν μπορούν σε καμία 
περίπτωση να μετέχουν παράλληλα σε περισσότερα 
από ένα προγράμματα απασχόλησης που καθορίζο¬ 
νται στην παρ. 1 (περ. Α' έως και Ε') της απόφασης 
αυτής. Οι Αερολιμενάρχες των Κρατικών Αερολιμένων 
Αθηνών, Θεσσαλονίκης, Ρόδου, Κέρκυρας, Ηρακλεί¬ 
ου και Κω καθώς και ο Συντονιστής της Υπηρεσίας 
Ελέγχου Περιοχής και ο Διευθυντής Συντονισμού ΚΑΑ 
έχουν ενταχθεί στην ανωτέρω Α' κατηγορία μπορούν 
δε, λόγω της φύσης του έργου τους να κάνουν χρή¬ 
ση των προβλεπόμενων για τις κατηγορίες αυτές 
κατά μήνα ωρών, ανάλογα με τις παρουσιαζόμενες 
ανάγκες. 

4. Σε περίπτωση μετακίνησης, απόσπασης ή μετάθε¬ 
σης υπαλλήλων, αυτοί θα πραγματοποιούν υπερωρια- 
κή κ.λπ. απασχόληση στην μονάδα που μετακινούνται, 
αποσπώνται ή μετατίθενται με αντίστοιχη μείωση του 
αριθμού των υπηρετούντων υπαλλήλων της μονάδος 
από την οποία μετακινούνται. 

5. Τα προγράμματα εργασίας κάθε Μονάδας, θα εμ¬ 
φανίζουν τις κατά περιπτώσεις προβλεπόμενες ώρες 
λαμβανομένου υπόψη και του υποχρεωτικού ωραρίου 
εργασίας, ο αρμόδιος δε Προϊστάμενος θα έχει την 
ευθύνη της βεβαίωσης των πραγματοποιούμενων ανά 
μήνα ωρών, οι οποίες και θα περιλαμβάνονται σε μηνι¬ 
αίες καταστάσεις που θα διαβιβάζει στο ΛΕΚ για την 
αποζημίωσή τους. 

6. Στην παρούσα απόφαση υπάγονται οι αποσπασμέ- 
νοι στην ΥΠΑ μόνιμοι υπάλληλοι άλλων δημοσίων υπη¬ 
ρεσιών, εντός του προσδιοριζόμενου με την παρούσα 
απόφαση συνολικού αριθμού υπαλλήλων, καθώς και οι 
αποσπασμένοι υπάλληλοι ΥΠΑ σε άλλες δημόσιες υπη¬ 
ρεσίες, εφόσον δεν απασχολούνται υπερωριακά στις 
υπηρεσίες που αποσπώνται. 

7. Σημειώνεται ότι οι εν λόγω ώρες θα είναι αυστη¬ 
ρά πραγματικές και θα εξαντλούνται μόνο εφόσον το 
επιβάλλουν επείγουσες και αναπότρεπτες υπηρεσιακές 
ανάγκες λειτουργικότητας της κάθε Μονάδας. 

8. Για το σκοπό αυτό καθιστούμε προσωπικά υπεύ¬ 
θυνους τόσο τους υπαλλήλους όσο και τους Προϊστα¬ 
μένους των Οργανικών Μονάδων, οι οποίοι πέραν του 
καταλογισμού της αντίστοιχης δαπάνης, θα υπέχουν 
και πειθαρχική ευθύνη για τυχόν μη συμμόρφωση με 
τα ανωτέρω. 

9. Οι ώρες υπερωριακής και λοιπής απασχόλησης 
καθώς και ο αριθμός των συμμετεχόντων υπαλλήλων, 
πρέπει να είναι μέσα στα όρια των 23.000.000 ευρώ μη 
επιτρεπομένης οποιοσδήποτε υπέρβασης της δαπάνης 
αυτής. 

10. Από τις διατάξεις της παρούσας προκαλείται συ¬ 
νολική ετήσια δαπάνη ύψους 23.000.000 ευρώ η οποία 
θα καλυφθεί από τις πιστώσεις προϋπολογισμού ΥΠΑ, 
ειδικός φορέας 39/120, οικονομικού έτους 2007 και επί 
ΚΑΕ 0511, 0512. 

11. Η απόφαση αυτή ισχύει από 1.1.2007 μέχρι 
31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2007 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 


Αριθμ. Μ.8414.4 (7) 

Συγκρότηση Συμβουλίου Πλοηγικής Υπηρεσίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 3 του ν. 3142/1955 (ΦΕΚ 43 Α') «Περί Πλο¬ 
ηγικής Υπηρεσίας». 

2. Το άρθρο 1 παρ. 1 της υπ’ αριθμ. 145054/3.1982 
(ΦΕΚ 219 Β') κοινής υπουργικής απόφασης «Αναμόρ¬ 
φωση Συλλογικών Οργάνων Γνωμοδοτικής και Απο¬ 
φασιστικής Αρμοδιότητας του Υπουργείου Εμπορικής 
Ναυτιλίας». 

3. Τα άρθρα 4 και 5 του ν. 2026/1992 «Ρύθμιση θεμάτων 
οργάνωσης και προσωπικού της δημόσιας διοίκησης και 
άλλες διατάξεις» (43 Α). 

4. Το άρθρο 1 παρ. 5 της υπ’ αριθμ. 4221/10.7.1992 (ΦΕΚ 
575 Β') κοινής υπουργικής απόφασης των Υπουργών 
Προεδρίας της Κυβέρνησης και Εμπορικής Ναυτιλίας 
«Περιορισμός Συλλογικών Οργάνων του Υπουργείου 
Εμπορικής Ναυτιλίας». 

5. Το π.δ. 175/2002 (ΦΕΚ 158 Α') «Οργανισμός Διάρθρω¬ 
σης και Λειτουργίας Γενικής Γραμματείας Λιμένων και 
Λιμενικής Πολιτικής». 

6. Την υπ’ αριθμ. Μ 8414/4.1.2005 (ΦΕΚ 1133 Β') απόφαση 
ΥΕΝ «Συγκρότηση Συμβουλίου Πλοηγικής Υπηρεσίας». 

7. Την υπ’ αριθμ. 5218.2/06/01/21.2.2001 απόφαση ΥΕΝ 
με την οποία έγινε αποδεκτή η υπ’ αριθμ. 66/2001 γνω¬ 
μοδότηση του Ν.Σ.Κ. 

8. Το άρθρο 10 παρ. 2 του ν. 3260/2004 (ΦΕΚ 151 Α') 
«Ρυθμίσεις του συστήματος προσλήψεων και θεμάτων 
δημόσιας διοίκησης». 

9. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Τη συγκρότηση του Συμβουλίου Πλοηγικής Υπηρεσίας 
από τα παρακάτω τακτικά και αναπληρωματικά μέλη: 

Α. ΤΑΚΤΙΚΑ: 

α) Ο εκάστοτε Κεντρικός Λιμενάρχης Πειραιά, ως 
Πρόεδρος. 

β) Ο εκάστοτε Προϊστάμενος της Πλοηγικής Υπηρε¬ 
σίας της Γενικής Γραμματείας Λιμ. και Λιμ. Πολιτικής 
του ΥΕΝ, ως μέλος. 

γ) Ο Αρχιπλοηγός ΣΑΜΠΑΖΙΩΤΗΣ Βασίλειος του Π.Σ. 
Πειραιά μέλος. 

δ) Εισηγητές, οι εκάστοτε Τμηματάρχες της Π.Υ. κατά 
λόγω αρμοδιότητας χωρίς ψήφο. 

ε) Η διοικητική υπάλληλος της Πλοηγικής Υπηρεσίας 
ΑΔΑΜ Αγγελική Γραμματέας. 

Β. ΑΝΑΠΛΗΡΩΜΑΤΙΚΑ: 

α) Για τον Κεντρικό Λιμενάρχη Πειραιά και τον Προ¬ 
ϊστάμενο Πλοηγικής Υπηρεσίας, οι εκάστοτε νόμιμοι 
αντικαταστάτες αυτών. 

β) Για τον Αρχιπλοηγό ΣΑΜΠΑΖΙΩΤΗ Βασίλειο ο Αρχι- 
πλοηγός του Π.Σ. Θεσσαλονίκης ΝΙΧΛΟΣ Ευάγγελος. 

γ) Γ ια τους Εισηγητές, ο Τμηματάρχης του Α' Τμήμα¬ 
τος θα αντικαθιστά τον Τμηματάρχη του Β' Τμήματος 
και αντιστρόφως. 

δ) Για την διοικητική υπάλληλο ΑΔΑΜ Αγγελική, η 
διοικητική υπάλληλος Πεντότη Ζωή. 

2. Η θητεία του Συμβουλίου λήγει την 31.12.2008. 

3. Η παρούσα ισχύει από της Κοινοποιήσεώς της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Ιανουάριου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 145457/10932 (8) 

Έγκριση σύναψης συμβάσεων μίσθωσης έργου στο Κέ¬ 
ντρο εξυπηρέτησης Πολιτών ΚΕΠ του Δήμου Γόργι- 
ανης Ν. Γρεβενών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων: 

• 31 του ν. 3013/2002 

• 15 παρ. 1 του ν. 3260/2004 

• 6 του ν. 2527/1997 

2. Την από 13.1.2004 Γνωμοδότηση της ΚΕΔΚΕ. 

3. Τα υπ’ αριθμ. ΟΔΕΚΕΠ/6901/8.9.2005, Φ.7/7772/ΟΔΕ- 
ΚΕΠ/14.10.2005, Φ.10307/17.5.2006, Φ.7 ΟΔΕ ΚΕΠ/11123/8.5.2006 
έγγραφα του ΥΠ.ΕΣ.Δ.Δ.Α., με τα οποία παρέχονται διευ- 
κρινήσεις και οδηγίες για τη συμπλήρωση των συμβάσεων 
των ΚΕΠ. 

4. Το υπ’ αριθμ. ΔΟΛ ΚΕΠ/Φ4/90/27162/29.11.2006 έγ¬ 
γραφο του Υφυπουργού ΕΣ.Δ.Δ.Α. Απόστολου Ανδρε- 
ουλάκου, το οποίο αφορά στην κατανομή συμβάσεων 
μίσθωσης έργου δωδεκάμηνης διάρκειας σε ΚΕΠ των 
οποίων οι συμβάσεις λήγουν κατά τη χρονική περίοδο 
από 1.1.2007 έως 30.4.2007 και σύμφωνα με τις οδηγίες 
του οποίου θα πρέπει να συναφθεί η κατανεμηθείσα 
σύμβαση, αποφασίζουμε: 

1. Εγκρίνουμε τη σύναψη μίας (1) σύμβασης μίσθωσης 
έργου από το Δήμο Γ όργιανης Ν. Γ ρεβενών διάρκειας 
12 μηνών, με την προϋπόθεση εφαρμογής των παρα¬ 
κάτω όρων: 

2.1 Ταχυδρομική αποστολή της ηλεκτρονικά συναφθεί- 
σας σύμβασης στο ΥΠ.ΕΣ.Δ.Δ.Α. 

2.2 Σε περίπτωση αποχώρησης, παραίτηση, διακοπής 
κ.λπ. της σύμβασης μίσθωσης έργου με πρωτοβουλία 
του συμβασιούχου, δεν θα συναφθεί νέα σύμβαση με 
νέο άτομο, χωρίς την προηγούμενη ενημέρωση και 
έγκριση της ΔΟΛΚΕΠ/ΥΠ.ΕΣ.Δ.Δ.Α., το οποίο θα πρέπει 
να έχει ενημερωθεί από την αρμόδια των ΟΤΑ Α' και 
Β' βαθμού. Σε διαφορετική περίπτωση το ΥΠ.ΕΣ.Δ.Δ.Α. 
δε θα κάνει δεκτή τη σύμβαση αλλά και δε θα τη χρη¬ 
ματοδοτήσει. 

3. Τόπος εκτέλεσης του έργου ορίζεται η έδρα του 
οικείου ΚΕΠ του Δήμου Γ όργιανης. 

4. Η αμοιβή του αναδόχου προσδιορίζεται σύμφωνα 
και με την εγκύκλιο 11123/8.5.2006 ως εξής: 

1) ΚΕΠ με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ-ΣΑΕ 
055/3 του ΥΠ.ΕΣ.Δ.Δ.Α με μηνιαία αμοιβή συμβασιούχου 
880 ευρώ. 


2) ΚΕΠ με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 
πολογισμό ενώ για το ύψος της μηνιαίας αμοιβής αντι¬ 
στοιχούν οι εξής υποπεριπτώσεις: 

2.1 Ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
αποζημίωση 880 ευρώ. 

2.2 Ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμ¬ 
βάνει μηνιαία αποζημίωση 1.000 ευρώ (με ημερομηνία 
έναρξης του δικαιώματος αυτού του ύψους αμοιβής 
την 1.2.2005). 

5. Η ανωτέρω σύμβαση λήγει αυτοδίκαια από τη χρονι¬ 
κή στιγμή που θα στελεχωθεί το ΚΕΠ του ΟΤΑ με μόνιμο 
προσωπικό, ανεξαρτήτως της διάρκειας ισχύος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 28 Δεκεμβρίου 2006 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ (9) 

Στις υπ’ αριθμ. Φ.103489/24046/28.11.2006 ταυτάριθ- 
μες αποφάσεις του Υφυπουργού Εσωτερικών, Δημόσι¬ 
ας Διοίκησης και Αποκέντρωσης που δημοσιεύθηκαν 
στο ΦΕΚ 1854/21.12.2006 (τ. Β') και αφορούν αιτήσεις 
πολιτογράφησης των ομογενών αλλοδαπών: α) ΚΟΥ¬ 
ΠΑ ΕΥΦΡΟΣΥΝΗΣ και β) ΚΟΥΓΙΑ ΣΤΥΛΙΑΝΟΥ για την 
απόκτηση της ελληνικής ιθαγένειας στη σελ. 25195 α’ 
στήλη και στους στίχους δον και 6ον επιφέρεται η πιο 
κάτω διόρθωση: 

Από το λανθασμένο «... α) ΚΟΥΠΑ ΕΥΦΡΟΣΥΝΗΣ συζ. 
ΣΤΥΛΙΑΝΟΥ και β) ΚΟΥΠΑ ΣΤΥΛΙΑΝΟΥ του ΕΥΣΤΑΘΙ- 
ΟΙΥ...» 

Στο ορθό «...α) ΚΟΥΓΙΑ ΕΥΦΡΟΣΥΝΗΣ συζ. ΣΤΥΛΙΑΝΟΥ 
και β) ΚΟΥΓΙΑ ΣΤΥΛΙΑΝΟΥ του ΕΥΣΤΑΘΙΟΥ...». 

(Από το Εθνικό Τυπογραφείο) 

-♦- 

( 10 ) 

Στην υπ’ αριθμ. Φ. 84509/22380/29.11.2006 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης που δημοσιεύθηκε στο ΦΕΚ 1854/21.12.2006 
(τ. Β') και αφορά αίτηση πολιτογράφησης της αλλο¬ 
γενούς αλλοδαπής ΠΕΡΙΤΣ ΣΑΝΙΑ του ΜΠΟΖΙΝΤΑΡ για 
την απόκτηση της Ελληνικής Ιθαγένειας, στη σελ. 25194 
α' στήλη στον 4ο στίχο εκ των άνω επιφέρεται η πιο 
κάτω διόρθωση: 

Από το λανθασμένο «6. Με την υπ’ αριθμ. Φ.84509/22380/ 

29.1.2006.. .» 

Στο ορθό «6. Με την υπ’ αριθμ. Φ. 84509/22380/29.11. 

2006.. .». 


(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο η μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφ ή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ, 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοππ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΐΌΐτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 ■ ίηΙθΓΠθΙ: ήΗρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ ΤΑΓΟ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ, στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θ Ι.91·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιΐΐρ://νννννν·6ΐ·ί|Γ - ο-πίβΗ: ννο1ιιτΐ35ΐοι@6ΐ·ί|Γ 












